Diari Oficial de la Generalitat Valenciana


Sumari del DOGV 5309, del 24-07-2006 (2006/8903)

ORDE de 14 de juliol de 2006, de la Conselleria de Cultura, Educació i Esport, per la qual s'incrementa el crèdit que finança les ajudes econòmiques destinades a l'escolarització als centres d'educació infantil, primer cicle, de titularitat de corporacions locals i de titularitat privada per al curs escolar 2006-2007, convocades per l'Orde de 6 de març de 2006.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5309

Data del DOGV
:   24-07-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/8903


Data del document
:   14-07-2006

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * guarda de xiquets
    * centre d'ensenyament
    * suport econòmic
    * ensenyament privat
    * educació preescolar
    * ajuda pública

ORDE de 14 de juliol de 2006, de la Conselleria de Cultura, Educació i Esport, per la qual s'incrementa el crèdit que finança les ajudes econòmiques destinades a l'escolarització als centres d'educació infantil, primer cicle, de titularitat de corporacions locals i de titularitat privada per al curs escolar 2006-2007, convocades per l'Orde de 6 de març de 2006. [2006/8903]  
L'Orde de 6 de març de 2006, de la Conselleria de Cultura, Educació i Esport, per la qual es convoquen ajudes econòmiques destinades a l'escolarització als centres d'Educació Infantil, Primer Cicle, de titularitat de corporacions locals i de titularitat privada per al curs escolar 2006-2007, preveu un crèdit per a les ajudes per import d'76.472.936 euros, segons la distribució següent:  
Per als quatre primers mesos (setembre-desembre de l'any 2006) del curs escolar 2006-2007, l'import global màxim és de 4.645.260,00 €. El pagament es realitzarà a càrrec de la línia de subvenció T5598000, capítol IV, de la secció, servici, centre gestor i programa 43.88.53.698.78 d'Ensenyament Primari, prevista en la Llei de Pressupostos de la Generalitat per a l'exercici 2006.  
Per als sis mesos següents (gener-juny de l'any 2007) del curs escolar 2006-2007, l'import de les ajudes és de 6.967.890,00 €, i quedaran condicionades a l'existència de crèdit pressupostari suficient i adequat per a atendre-les en la corresponent Llei de Pressupostos de la Generalitat per a l'exercici 2007.  
El crèdit pressupostari assignat en l'orde de convocatòria assenyalada no cobrix el total de llocs escolars que complixen els requisits de la convocatòria. Per este motiu, i atés que en la dita línia de subvenció T5598000 per a l'exercici 2006, hi ha disponible crèdit suficient per atendre el total de llocs escolars, i en virtut de les facultats que em conferix l'article 35 de la Llei 5/1983, de 30 de desembre, de Govern Valencià,  
ORDENE  
Article únic  
S'incrementa l'import global màxim fixat en l'apartat 2 de l'Orde de 6 de març de 2006 (DOGV núm. 5.219 de 15 de març), de la Conselleria de Cultura, Educació i Esport, per la qual es convoquen ajudes econòmiques destinades a l'escolarització als centres d'Educació Infantil, Primer Cicle, de titularitat de corporacions locals i de titularitat privada per al curs escolar 2006-2007, que serà de 74.495.183 €, amb la següent distribució:  
Per als quatre primers mesos (setembre-desembre de l'any 2006) del curs escolar 2006-2007, l'import global màxim serà de 5.440.680,00 €. El pagament es realitzarà a càrrec de la línia de subvenció T5598000, capítol IV, de la secció, servici, centre gestor i programa 64.81.73.672.39 d'Ensenyament Primari, prevista en la Llei de Pressupostos de la Generalitat per a l'exercici 2006.  
Per als sis mesos següents (gener-juny de l'any 2007) del curs escolar 2006-2007, l'import de les ajudes serà de 8.161.020,00 €, i quedaran condicionades a l'existència de crèdit pressupostari suficient i adequat per a atendre-les en la corresponent Llei de Pressupostos de la Generalitat per a l'exercici 2007.  
Contra la present orde, que posa fi a la via administrativa, les persones interessades poden interposar recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació. Tot això, de conformitat amb el que disposen els articles 10, 14, 44 i 46 de la Llei Reguladora de la Jurisdicció Contenciosa Administrativa (BOE núm. 167, de 14 de juliol).  
Les persones privades també poden interposar recurs potestatiu de reposició davant el conseller de Cultura, Educació i Esport en el termini d'un mes comptador des de l'endemà de la publicació, segons el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27 de novembre).  
València, 14 de juliol de 2006  
El conseller de Cultura, Educació i Esport,  
ALEJANDRO FONT DE MORA TURÓN